open-index/open-wikipedia-markdown huggingface dataset:
הר שלום (בני ברק)

שמאל|ממוזער|250px|מצפה עקיבא גור במרומי שכונת הר שלום
**הר שלום** היא שכונה אמידה וותיקה בבני ברק.

השכונה נוסדה בסוף 1934, בידי משה רוזנפלד מלוקסמבורג, שמכר את המגרשים בה לחברי "המזרחי" ולעולים מגרמניה.

השכונה בנויה על גבעה שמתחתיה נמצאים בית עיריית בני ברק וגן עקיבא גור ברחוב ירושלים. הכניסה לשכונה היא מרחוב חברון. הכביש החד סטרי עולה לראש הגבעה, מקיף את השכונה ויורד בחזרה לכניסה. השמות הקודמים של הדרך הזאת - רחוב נווה יעקב ורחוב הארזים, הוחלפו לרחוב הרב שמידמן ורחוב האדמו"ר מרוז'ין.

בעבר שכן בשכונה בית ההבראה "נוה הלל" ע"ש הלל יפה.

הבתים ברובם צמודי קרקע ומטופחים והכביש סלול כרחוב הולנדי. בנקודה הגבוהה נמצא "מצפה עקיבא גור" וממנו תצפית על גן עקיבא גור. שביל סלול מתפתל ויורד מהמצפה לגן.

חלק מתושבי השכונה הם ממעמד סוציו אקונומי גבוה. בשכונה התגורר הרב רפאל הלפרין. 

בשנת 2006 ניהלו תושבי הר שלום, מאבק משפטי נגד בניית ישיבה של חסידי גור עם כולל אברכים ופנימייה. לבסוף הגיעו תושבי השכונה להסדר עם הנהלת הישיבה והישיבה נבנתה אך עם תנאים מסוימים.

## קישורים חיצוניים

[250px|ממוזער|נופשים בבית הבראה "נווה הלל" בהר שלום, [1946]] 
## הערות שוליים

קטגוריה:בני ברק: שכונות
אסנת נצר

**אסנת נצר** (נולדה ב-23 בספטמבר 1979) היא מלחינה ופסנתרנית ישראלית.

## ביוגרפיה
נצר נולדה בחיפה ב-1979 והחלה להלחין ולנגן בפסנתר בגיל צעיר. היא למדה בבית ספר לאמנויות 'רעות' ובתיכון הישראלי למדעים ולאמנויות בירושלים אצל בת-שבע רובינשטיין ואסתר נרקיס. שירתה בצוות הווי הנח"ל כקלידנית ומעבדת מוזיקלית. בשנת 1999 החלה ללמוד באקדמיה למוסיקה ולמחול בירושלים. בסיום לימודיה נסעה לארצות הברית ושם השלימה תואר שני בקומפוזיציה ותאוריה מבית ספר מאנס למוזיקה בניו יורק ודוקטורט בקומפוזיציה בקונסרבטוריון למוזיקה של ניו אינגלנד. לאחר מכן קיבלה שנת מלגה בברלין, שאותה ניצלה לכתיבת אופרה.

יצירותיה של נצר נוגנו בארצות הברית, ישראל, צרפת, גרמניה, הולנד, פולין, טורקיה וקוריאה הדרומית ובפסטיבלי בודווין, טנגלווד, צלילים במדבר וחג המוזיקה הישראלית.

נצר לימדה בקונסרבטוריון ניו אינגלנד והחל מ-2013 היא מרצה במחלקה למוזיקה של אוניברסיטת הרווארד.
[ממוזער|270px|[יעל לויטה באופרה "האשה המופלאה שבתוכנו", 2015]]
בשנת 2015 בוצעה אופרה קאמרית פרי עטה "האשה המופלאה שבתוכנו" המבוססת על מחזהו של חנוך לוין בתיאטרון הקאמרי בשיתוף אנסמבל המאה ה-21.

## מיצירותיה

* *Improvisations* for solo marimba 2008
* *Music to a Poem by Avraham Halfi* for mezzo soprano, string orchestra, clarinet and percussion. Text in Hebrew by Avraham Halfi 2003
* *Tanso* for full orchestra, with amplified violin 2003, revised 2006
* *Common Ground* for chamber orchestra 2006
* *Phlegm and Flame* for chamber orchestra 2011
* *Old-fashioned Spring Song* for women's chorus, three parts. Text by Leah Goldberg 2006
* *Paths of Stone and Water* for chorus SATB. Text in Hebrew from mixed sources 2008
* *Sound the Great Shofar* for chorus SATB, piano, clarinet, cello and hand drum. Text in Hebrew and English from mixed sources 2011
* *The Wondrous Woman Within* chamber opera 2009-11


## פרסים
* פרס ASCAP
* פרס זלצמן לכתיבה למרימבה
* פרס מרטינו להצטיינות בקומפוזיציה
* מלגות של קרן התרבות אמריקה-ישראל בפסנתר ובקומפוזיציה.

## קישורים חיצוניים
* 

## הערות שוליים

קטגוריה:מלחינות ישראליות במוזיקה הקלאסית
קטגוריה:מלחינים ישראלים במוזיקה הקלאסית
קטגוריה:בוגרות התיכון הישראלי למדעים ולאמנויות (ירושלים)
קטגוריה:בוגרי התיכון הישראלי למדעים ולאמנויות (ירושלים)
קטגוריה:חברות צוות הווי הנח"ל
קטגוריה:חברי צוות הווי הנח"ל
קטגוריה:סגל הקונסרבטוריון למוזיקה של ניו אינגלנד
קטגוריה:סגל אוניברסיטת הרווארד
קטגוריה:ישראליות שנולדו ב-1979
קטגוריה:ישראלים שנולדו ב-1979
The Magnificent Moodies

**The Magnificent Moodies** הוא אלבום הבכורה הראשון של להקת הרוק המתקדם, המודי בלוז שיצא בשנת 1965. זהו אלבום הכולל אוסף של שירים בסגנון רית'ם אנד בלוז. האלבום מנוגן על ידי ההרכב המקורי של הלהקה. דני ליין (גיטרה), קלינט ווארוויק (גיטרת בס), מייק פינדר (קלידים), ריי תומאס (חליל וכלי הקשה) וגריים אדג' (תופים). השירה חולקה בין ליין וווארוויק. רבים משירי האלבום הם גרסאות כיסוי של זמרים ולהקות שהשפיעו על חברי הלהקה, וארבעה שירים שנכתבו על ידי ליין ופינדר. האלבום הוקלט בתקליטי דקה רקורדס מאוקטובר, 1964 ועד מרץ 1965. זהו האלבום היחיד בו השתתפו ליין וווארוויק שלאחר מכן התקדמו לקריירת סולו (ליין הצטרף ללהקת Wings שהוקמה על ידי חבר הביטלס, פול מקרטני). ליין וווארוויק הוחלפו לאחר מכן על ידי הגיטריסט ג'סטין הייווארד והבסיסט ג'ון לודג' שעד היום נחשבים לחברים המרכזיים בלהקה.

## רשימת רצועות
### צד ראשון




### צד שני




## קישורים חיצוניים

קטגוריה:אלבומי בכורה מ-1965
תראפוזה בלונדי

**תראפוזה בלונדי** (שם מדעי: *Theraphosa blondi*), המכונה גם **גוליית אוכל-ציפורים** (באנגלית: Goliath Birdeater), הוא מין של טרנטולה יבשתית, הנחשב לעכביש השני בגודלו בעולם מבחינת מוטת רגליים (שני רק להטרופודה מאקסימה שנתגלה בלאוס בשנת 2001), והגדול ביותר בעולם מבחינת משקלו.

שמו הנפוץ של העכביש ניתן לו בעקבות דיווחים של חוקרים מהתקופה הוויקטוריאנית, שחזו בו כשהוא ניזון על קוליברי.

## תיאור
מוטת רגליו של הבלונדי מגיעה עד 30 ס"מ, ומשקלו מגיע עד ל-170 גרם. תראפוזה בלונדי הוא אחד ממיני הטרנטולה היחידים שבהם חסרים לזכרים את הזיזים הבולטים הממוקמים על זוג הרגליים הקדמיות, המשמשים את הזכר לשיתוק ניביה של הנקבה במטרה למנוע ממנה לנשוך אותו במהלך ההזדווגות. צבעו של הבלונדי נע בין חום בהיר לכהה, עם סימנים חיוורים על הרגליים. לבלונדי שערות על גופו, בטנו ורגליו.

## מחזור חיים
בדומה למיני עכבישים אחרים (דוגמת האלמנה השחורה) נוהגות לעיתים הנקבות ממין זה לטרוף את בני זוגן לאחר ההזדווגות. לזכרים ממין זה אין את הזיזים הבולטים המסייעים להם להתגונן מפני הנקבה. הנקבות מגיעות לבגרות בתוך שלוש עד ארבע שנים, ואורך חייהן נע בין 15 ל-25 שנה. הזכרים מתים מעט לאחר הגיעם לבגרות, ואורך חייהם נע בין שלוש לשש שנים. הנקבה מטילה בין 100 ל-200 ביצים בכל הטלה, ואלו בוקעות תוך חודשיים.

## סביבת מחיה ואקולוגיה
סביבת המחיה הטבעית של תראפוזה בלונדי היא יערות הגשם בצפון אמריקה הדרומית. בטבע נוהגים עכבישים ממין זה להתחפר במחילות עמוקות, ולכן ניתן למצוא אותם בעיקר באזורי ביצות, במחילות שחפרו בעצמם או שננטשו על ידי בעלי חיים אחרים.

## תזונה
על אף שמו הנפוץ, "אוכל הציפורים", עופות אינן חלק ממזונו הקבוע של הבלונדי. כמו יתר הטרנטולות, הם ניזונים בעיקר על חרקים ועל חסרי חוליות אחרים. עם זאת, בשל גודלם העצום, ישנם מקרים שבהם עכבישים אלה יצודו ויאכלו גם בעלי חוליות קטנים. בטבע תועדו מקרים שבהם טרנטולות גדולות נראו כשהן ניזונות על מכרסמים, לטאות, עטלפים ואף נחשים ארסיים.

לעכביש חוש ראייה חלש, והוא מסתמך בעיקר על תנודות האדמה שסביב מחילתו.

בשבי יש להאכיל את העכביש בעיקר בתיקנים. צעירים יש להאכיל בצרצרים או תיקנים שגודלם אינו עולה על אורך גופו של העכביש עצמו. לא רצוי להאכיל את העכבישים בעכברים באופן קבוע, שכן הם מכילים כמות סידן גדולה שעלולה להזיק לטרנטולה. בכל מקרה יש להעדיף ולדות עכברים שכן עכברים בוגרים יכולים לגרום לטרנטולה נזק בטרם תצליח זו לחסלם.

## ארס
כמו כל הטרנטולות, לתראפוזה בלונדי יש ניבים ארוכים דיים כדי לחדור עור של אדם (3.8-1.9 ס"מ). הניבים מכילים ארס. העכביש ינשך כשהוא חש מאוים, אך השפעת הארס על האדם היא מינורית יחסית (למעט במקרים של אלרגיה) וניתן להשוותה להשפעתה של עקיצת צרעה. כשהוא חש מאוים יבעט העכביש בעזרת רגליו האחוריות שערות צורבות מבטנו. שערות אלו יוצרות גירוי חריף בעור וברקמות ריריות. שערות אלו מזיקות לאדם ונחשבות לשערות הצורבות המזיקות ביותר לאדם מבין אלו של כלל הטרנטולות. ככלל, טרנטולות לרוב לא ינשכו אדם, אלא אם הן חשות מאוימות. ישנם מקרים שבהם הנשיכה תהיה נשיכה יבשה (כלומר, ללא החדרת ארס).

## קישורים חיצוניים

* 
* הוראות לטיפול בעכביש עופות גולייתי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1804
קטגוריה:טקסונים שתוארו בידי פייר אנדרה לטריי
קטגוריה:פרווניתיים
קטגוריה:ברזיל: עכבישים
קטגוריה:פרוקי-רגליים ביער האמזונאס
ארבע העונות (להקה)

**ארבע העונות** (באנגלית: **The Four Seasons**) היא להקת פופ אמריקנית מהעיר ניו יורק שהגיעה לשיא הצלחתה בשנות השישים והשבעים, וממשיכה לפעול בהרכבים משתנים עד היום.

## היסטוריה
פרנקי ואלי היה ילד פלא שהקליט שירים וגם כשגדל, היה קול הפַאלסֶטוֹ לסימנו המסחרי. יחד עם טומי דה-ויטו הקים את הלהקה The Variatones שבשנת 1956 קיבלה חוזה הקלטה בחברת תקליטי RCA ושינתה את שמה לשם The Four Lovers. הלהיט היחיד שהקליטה, You’re the Apple of my eye, הגיע למקום ה-62 במצעד האמריקאי. 

בשנת 1959 הקליט ולי את הלהיט I go ape. בשנת 1960 הצטרף ניק מאסי ללהקה והמפיק בוב קרו לקח אותה תחת חסותו. ב-1961 הצטרף ללהקה בוב גאודיו מלהקת Royal Teens והשלים את ההרכב שהתפרסם בהמשך. בפברואר 1962 שינתה הלהקה את שמה ל**ארבע העונות**. חצי שנה לאחר מכן הקליטה הלהקה בחברת Vee-Jay את להיטה הראשון שנכתב ב-15 דקות על ידי בוב גאודיו ונקרא במקור Terry, בהמשך Jackie ולבסוף Sherry. הלהיט הגיע לראש המצעד האמריקאי וכמוהו גם הלהיט השני של הלהקה Big girls don’t cry והלהיט השלישי Walk like a man (שב-1985 חודש על-ידי דיוויין וב-1993 הפך ללהיט הנושא של הסרט גברת דאוטפייר). בהמשך זכו ארבע העונות לשני להיטים שהגיעו למקום השלישי - Candy girl ו-(Dawn (go away שכבר הוקלט בחברת התקליטים החדשה של הלהקה - Mercury, נאבק בהצלחה במתקפת הפלישה הבריטית ולא הגיע לפסגה רק בגלל I want to hold your hand ו-She Loves You של הביטלס. בשנים הבאות הקליטו ארבע העונות שרשרת של להיטים מצליחים והגיעו לשיא עם Rag doll שהגיע לפסגת המצעד האמריקאי ולמקום השני במצעד הבריטי. 

במקביל החל פרנקי ולי ב-1967 בקריירת סולו, הגיע למקום השני במצעד האמריקאי עם Can't Take My Eyes Off You שהפך ב-1997 ללהיט הסרט "תאוריית הקשר", והמשיך עם להיטים נוספים שהצליחו פחות עד שבחצי השני של שנות ה-70 הגיע פעמיים לפסגה עם My eyes adore you ועם Grease מהמחזמר גריז. גם להקת ארבע העונות דעכה בסוף שנות ה-60 ובתחילת שנות ה-70, ולאחר שב-1972 חתמה על חוזה עם חברת התקליטים מוטאון, חזרה גם היא להצליח במקביל לפרנקי ולי עם הלהיט Who loves you שהגיע למקום השלישי ב-1975 ועם הלהיט December ‘63 (oh, what a night שכבש את הפסגה ב-1976. ב-1977 הודיע פרנקי ולי על עזיבת הלהקה, אם כי ארבע העונות התאחדה בלעדיו למסע הופעות ב-1980 והמשיכה להופיע בעשרים השנים הבאות.

## דיסקוגרפיה נבחרת

## קישורים חיצוניים

* 

* 

קטגוריה:להקות בנים
קטגוריה:להקות פופ אמריקניות
קטגוריה:חברי היכל התהילה של הרוק אנד רול
קטגוריה:רביעיות מוזיקליות
קטגוריה:אמני וורנר רקורדס
קטגוריה:להקות שהוקמו בשנת 1960
קטגוריה:להקות שהתפרקו בשנת 1977
קרדאסים

100px|שמאל|ממוזער|לוגו "האיחוד הקרדאסי"
[שמאל|ממוזער|'''קרדאסיה פריים''' – כוכב הבית של הקרדאסים; מתוך "[מסע בין כוכבים: חלל עמוק 9".]]
ה**קרדאסים** (באנגלית: **Cardassians**) הם גזע בדיוני של חייזרים המופיע ביקום הבדיוני של זיכיון "מסע בין כוכבים". גזע זה הוצג לראשונה בשנת 1991, בפרק העונה הרביעית של "מסע בין כוכבים: הדור הבא". מקורם של הקרדאסים הוא כוכב-הלכת "קרדאסיה פריים" אשר ברביע אלפא, והם מין דומיננטי במאבקי הכוחות שבין האימפריות השולטות ברביע זה. אימפריית הקרדאסים, הידועה בשם "האיחוד הקרדאסי", כבשה ושלטה על מינים רבים אחרים, בהם הבאג'ורנים (אשר מכנים את הקרדאסים בלעג "ראשי-כפיות"), אשר חיו תחת כיבוש קרדאסי עד לאמצע המאה ה-24. לאחר סיום הכיבוש של באג'ור, הקרדאסים הפכו לחלק משמעותי בעלילת הסדרה "מסע בין כוכבים: חלל עמוק 9", שכללה תיאור מלחמת הדומיניון (ביחד עם הקרדאסים כבני-בריתם) כנגד פדרציית הכוכבים המאוחדת. דמויות קרדאסיות רבות, בהן אילם גאראק, גול דוקאט, דמאר, טורה זיאל ואנברן טיין, מופיעות בסדרה בצורה בולטת.

הקרדאסים פותחו על ידי הכותבים של "מסע בין כוכבים: הדור הבא" כדי לספק גזע אויב עימם גיבורי הסדרה יוכלו לתקשר, שלא כמו במקרה של הבורג, שם דרמה בין-אישית היא בלתי אפשרית, בשל חוסר האישיות והאינדיבידואליזם של גזע זה.

*
קטגוריה:מסע בין כוכבים - גזעים
מרטין גריי

**מרטין גריי** (במקור **מייצ'יסלב גרייבסקי**, באנגלית: **Martin Gray**; 27 באפריל 1922 – 25 באפריל 2016) היה סופר יהודי ניצול שואה. ספרו המפורסם ביותר היה "בשם כל בני ביתי", העוסק בביוגרפיה האישית שלו ובכמיהתו לדבוק בחיים על אף הטרגדיות שליוו את חייו.

## קורות חיים
גריי נולד בוורשה בפולין בשם מייצ'יסלב גרייבסקי (Mieczysław Grajewski). את ילדותו העביר בבית פולני בורגני. לאחר פלישת הנאצים לפולין הועבר יחד עם מרבית הקהילה היהודית לגטו ורשה.

כדי להתמודד עם הרעב בגטו למד גרייבסקי את הדרכים פנימה והחוצה מהגטו ועוסק בהברחות מזון מהשכונות הפולניות לתוך הגטו. בספטמבר 1942, במהלך גירוש ההמונים מגטו ורשה, בחר מיוזמתו להצטרף לאחיו הקטנים ולאמו, שנלכדו במצוד אחר יהודים, ונשלח עימם למחנה ההשמדה טרבלינקה. בטרבלינקה נחשף לזוועות ההשמדה כאשר הועסק בקבירת גוויות הנרצחים בגז בבורות הקבורה ההמוניים. בסיועו של ידיד הצליח להימלט מן המחנה בתוך קרון מלא בבגדי הנרצחים, ולחזור לוורשה. שם פגש את אביו והשתתף במרד גטו ורשה ולאחר מכן הצליח להינצל ולברוח ליערות בהם לחם כפרטיזן נגד הנאצים. עם הכיבוש הסובייטי הוא הצטרף לצבא האדום.
[שמאל|ממוזער|200px|אנדרטה של מרטין גריי ב[בריסל]]
לאחר סיום המלחמה, ב-1946, היגר לארצות הברית ושינה את שמו למרטין גריי. ב-1960 היגר לצרפת וחי בה עד מותו.

בשנת 1970 נספו אשתו וכל ארבעת ילדיו בשריפת יער בצרפת. בשנת 1976 נישא בשנית, והביא לעולם שלושה ילדים.

## טענות לזיוף עברו בטרבלינקה ובמחתרת הפולנית
ההיסטוריונית הבריטית גיטה סרני (Gitta Sereny), שכתבה את אחד הספרים המפורסמים בנושא טרבלינקה, "אל תוך האפילה" (Into That Darkness), טענה שגרייבסקי מעולם לא שהה במחנה ההשמדה. לטענתה, גרייבסקי, שהתעשר לאחר המלחמה מסחר בעתיקות מזויפות, התבסס על ספרו של ז'אן פרנסואה שטיינר (Jean-François Steiner) "טרבלינקה", והעתיק ממנו תיאורים שלא תאמו את המציאות ההיסטורית על פי ניצולי המחנה האחרים. כשהתעמתה סרני עם גרייבסקי, הוא ענה לה: "האם זה באמת משנה? האין הדבר החשוב שטרבלינקה היה קיים, שצריך לכתוב עליו, שצריך להראות שכמה מהיהודים היו גיבורים?"

בנוסף לכך, חבר בארגון פרטיזנים פולני שהשתתף בפשיטה מפורסמת שגרייבסקי טען שהשתתף בה, טען שגרייבסקי לא היה בין 16 המשתתפים בפשיטה, וזאת על סמך צילום של גרייבסקי מימי המלחמה.

## ספריו
ב-1977 כתב את ספרו האוטוביוגרפי הראשון "בשם כל בני ביתי", המספר את קורות חייו מ-1922 עד 1970. הספר תורגם לשפות רבות, כולל לעברית. בתחילת שנות ה-80 הופק בצרפת סרט המבוסס על ספרו זה של מרטין גריי. הסרט יצא לאקרנים ב-1985 וזכה לפרסום רב.

ספרו השני, אוטוביוגרפי אף הוא, סוקר את חייו בין השנים 1970–1976.

גריי כתב 12 ספרים, וספר אחד נכתב על חייו.

## לקריאה נוספת
* מרטין גריי, **בשם כל בני ביתי**, ספרי חמד, 1977

## קישורים חיצוניים
* 

* 

## הערות שוליים

קטגוריה:סופרים יהודים פולנים
קטגוריה:ניצולי השואה: פולין
קטגוריה:כותבי זיכרונות מהשואה
קטגוריה:יהודים אנשי הצבא האדום במלחמת העולם השנייה
קטגוריה:פרטיזנים יהודים מפולין
קטגוריה:לוחמי מרד גטו ורשה
קטגוריה:יהודים שהיגרו מפולין לארצות הברית
קטגוריה:ילידי 1922
קטגוריה:צרפתים שנפטרו ב-2016
שלום מאיר

**שלום שכנא מאיר** (ז' בתשרי תרמ"ו, ספטמבר 1885 – כ"ב בתשרי תר"צ, 26 באוקטובר 1929) היה תעשיין, איש ציבור ופעיל ציוני בארץ ישראל. מגואלי אדמות רמת גן, ממייסדי העיר ויו"ר הוועד הראשון שלה. על שמו הקימו בניו את שכונת תל שלום בסמוך לפרדס חנה ואת מגדל שלום מאיר בתל אביב.

## ביוגרפיה

נולד בסאנוק שבגליציה לישראל ולוולקה רייזל מאיר. נקרא על שם הרב שלום שכנא, אביו של רבי ישראל מרוז'ין. רכש השכלה תורנית נרחבת, הוסמך לרבנות, ונחשב עילוי בתורה. נישא לבתו של שלמה זלמן שכטר, תעשיין עשיר מהעיר פלטיצ'ן שבמולדובה, שנסע במיוחד לגליציה כדי לקחתו כחתן לבתו, כנה.

לאחר נישואיו נכנס לעסקי חותנו. נבחר לוועד הציוני המקומי ולאחר מכן ליו"ר ההסתדרות הציונית במולדובה. נסע בערי רומניה והלהיב את ההמון בנאומים ודרשות למען ציון.

בשנת 1921 עלה עם משפחתו לארץ ישראל כראש הפירמה "רומפַּאל" (רומניה-פלשתינה), והשתקע בתל אביב. הוא היה מעסקני היישוב ונבחר למועצה הראשונה של עיריית תל אביב. פעל במישורים ציבוריים רבים, בין השאר היה גזבר ההגנה, שופט עירוני, חבר ועד הלשון העברית, חבר הוועד המפקח של גימנסיה הרצליה וחבר ועד בית הכנסת הגדול בתל אביב. ביתו שימש מרכז לפעילות לטובת תל אביב והיישוב בארץ ישראל. פרסם מאמרים ב"הארץ".

עסק בגאולת אדמות בארץ ישראל, היה ממנהלי חברת "גאולה" וחברת "רענניה". השתתף בגאולת האדמות שעליהן נוסדה רמת גן והיה ממייסדיה ויו"ר הוועד הראשון שלה. כמו כן היה ממתכנני ומייסדי מרכז מסחרי בתל אביב.

בשנת 1929 חלה במחלה ממארת. נסע לווינה לצורכי ריפוי, ושם נפטר. נטמן בבית העלמין הישן בפרדס חנה.
הותיר אחריו את רעייתו ושלושה בנים - מרדכי (מוטק'ה), משה ובנימין. רעייתו נהרגה בתאונה בט' באב תרצ"ו (1936) ונטמנה לצידו.

בניו, מנהלי חברת האחים מאיר, הקימו על שמו את היישוב "תל שלום", בין פרדס חנה לכרכור (כיום שכונה של פרדס חנה-כרכור), ואת מגדל שלום מאיר בתל אביב. אחיו היה הרב אלתר מאיר.

## קישורים חיצוניים
* 

*
*
קטגוריה:אישים שעל שמם שכונות בישראל
קטגוריה:אנשי העלייה השלישית
קטגוריה:גואלי אדמות בארץ ישראל
קטגוריה:חברי מועצת העיר תל אביב-יפו
קטגוריה:יהודים גליציאנים
קטגוריה:רמת גן: אישים
קטגוריה:תל אביב-יפו: אישים
קטגוריה:תעשיינים יהודים
קטגוריה:סאנוק: אישים
קטגוריה:ישראל: מייסדי ערים
קטגוריה:ארץ-ישראלים שנולדו ב-1885
קטגוריה:ארץ-ישראלים שנפטרו ב-1929
קטגוריה:אישים הקבורים בפרדס חנה
האינטרנציונל של מפלגות הפיראטים

**האינטרנציונל של מפלגות הפיראטים** (באנגלית: **Pirate Parties International**; בראשי תיבות: **PPI**) הוא ארגון גג פוליטי בינלאומי של  מרחבי העולם. הארגון נוסד באופן רשמי בכנס PPI בשנת 2010 בבריסל שבבלגיה.

## מטרות
על פי תקנון ה-PPI מטרות הארגון הן:

כמו כן, הארגון גם ממוקד בהגברת המודעות, וקידום התנועה באמצעות תיאום, שיתוף מידע, וסיוע בהקמת מפלגות פיראטים חדשות ברחבי העולם.

המפלגה שואפת לשנות את החוקים הקיימים הנוגעים לזכויות יוצרים ופטנטים. האג'נדה של המפלגה כוללת גם תמיכה וחיזוק של הזכות לפרטיות, הן באינטרנט ובכלל, וכן בשקיפות מוסדות שלטון.

## היסטוריה
מפלגת הפיראטים הראשונה הייתה מפלגת הפיראטים השוודית Piratpartiet אשר נוסדה ב-1 בינואר 2006 על ידי ריקארד פאלקווינגה.

מאז נוסדו לאורך השנים, ובהשראת היוזמה השוודית, עשרות מפלגות פיראטים שונות ברחבי העולם אשר משתפות כיום פעולה דרך ארגון ה-PPI.

בשנת 2007 נציגי המפלגות הללו נפגשו לראשונה בווינה שבאוסטריה כדי לדון בעתיד התנועה ולהתכונן לבחירות לפרלמנט האירופי של שנת 2009. ועידות נוספות התקיימו במהלך 2008 בברלין ובאופסלה שבשוודיה, כאשר בסופה של הוועידה באופסלה גובשה "הצהרת אופסלה".

בספטמבר 2008 אנדרו נורטון האמריקני מונה כרכז של הקולקטיב PPI. באוגוסט 2009 התפקיד הועבר לצוות בראשות פטריק מאכלר וסמיר אליאוי.

בשנת 2009 מפלגת הפיראטים המקורית זכתה ב-7.1% מהקולות בבחירות שהתקיימו בשוודיה לפרלמנט האירופי וזכתה בשני מושבים מתוך 18 המושבים של שוודיה בפרלמנט האירופי - המפלגה התחזקה באותה העת באופן משמעותי בעקבות המשפט שנערך באותה העת לשלושה מחברי האתר מפרץ הפיראטים שנה קודם לכן.

ב-18 באפריל 2010 ה-PPI נוסד באופן רשמי בכנס שהתקיים בבריסל בין ה-16 ל-18 באפריל.

ב-17 בינואר 2011, סלים אמאמו, פעיל מפלגת הפיראטים התוניסאית, התמנה לתפקיד שר הנוער והספורט בממשלת תוניסיה.

בבחירות לפרלמנט של ברלין שהתקיימו בספטמבר 2011 זכתה מפלגת הפיראטים ב-8.9% מהקולות כאשר זו הייתה למעשה הפעם הראשונה אי פעם שמפלגת פיראטים זוכה במושבים בפרלמנט כלשהו בעולם. מאז ועד היום מפלגת הפיראטים זכתה לייצוג בפרלמנט של כל המדינות בגרמניה (לרוב כאשר הם זוכים ב-8% מהקולות).
ממוזער|כתום: מפלגה שנבחרה לפרלמנט של מדינה באיחוד האירופאי
צהוב: מפלגה שנבחרה לפרלמנט של מדינה

סגול: מפלגה שנבחרה בבחירות מקומיות

כחול: מפלגה שנרשמה לבחירות

כחול בהיר: נבחר לפרלמנט של כמה ארצות באותה מדינה

תכלת: מפלגה שלא רשומה לבחירות אך פעליה

אפור כהה: מצב לא ידוע

אפור בהיר: לא קיימת מפלגת פיראטים

## מפלגות הפיראטים בעולם
280px|ממוזער|
280px|ממוזער|

בארגון חברות 30 מפלגות שונות מהמדינות הבאות-אוסטרליה, אוסטריה, בלגיה, ברזיל, בולגריה, קנדה, קרואטיה, צ'כיה, דנמרק, פינלנד, צרפת, גרמניה, יוון, ישראל, איטליה, קזחסטן, לוקסמבורג, מרוקו, הולנד, ניו זילנד, פורטוגל, רומניה, רוסיה, סרביה, סלובניה, ספרד, ספרד:קטלוניה, שווייץ, הממלכה המאוחדת.

בנוסף ל-6 מפלגות נוספות יש מעמד משקיפה, מהמקומות הבאים-פלורידה, בוואריה, סקסוניה התחתונה, גרמניה:צעירים, הסן ומפלגה המגדירה עצמה "ללא גבולות".

מפלגות פיראטים פעילות שאינן רשומות באופן רשמי:

## קישורים חיצוניים

* 

## הערות שוליים

*
פיראטים
פיראטים
פגם במחיצה הבין-פרוזדורית

**פגם במחיצה הבין-פרוזדורית** (באנגלית: **Atrial Septal Defect** ובראשי תיבות: **ASD**) הוא מום לבבי שכיח, הנפוץ יותר אצל נשים. 

קיימים סוגים שונים של מומים מקבוצה זו, בהתאם למיקום החור. כך, למשל, פגם במחיצה הבין-פרוזדורית באזור הגת הוורידית (sinus venosus) מתרחש באזור גבוה יחסית במחיצה שבין העליות, קרוב לאזור הכניסה של הווריד הנבוב העליון לעליה הימנית, והוא מקושר מרבית המקרים עם חיבור אנומלי בין הווריד הריאתי לווריד הנבוב העליון או לעליה הימנית. סוג מום נוסף הוא פגם הפתח הראשוני (ostium primum). מום זה מתרחש קרוב למסתמים המחברים בין העליות לחדרים, ויכול להביא גם לעיוותם של מסתמים אלו. מום זה שכיח בתסמונת דאון. סוג מום נוסף הוא פגם הפתח המשני (ostium secundum), הנמצא לערך באמצע המחיצה שבין העליות. 

כתוצאה מהחור שבין העליות נוצר דלף של דם, מהעלייה השמאלית לעלייה הימנית, לאור הפרשי הלחץ הקיימים ביניהן. מידת הדלף תלויה במידת החור ובגורמים נוספים, כאשר בפועל יש עומס של נפח על החדר הימני כתוצאה מזרימה מוגברת של דם אליו (מהעלייה הימנית) וכתוצאה מכך עליה בזרימת הדם הריאתית. 

## קליניקה

מטופלים הסובלים מפגם במחיצה הבין-פרוזדורית לרוב אינם מציגים תסמינים בשנים הראשונות לחייהם, אם כי לעיתים יש נטייה לזיהומים חוזרים של דרכי הנשימה. במרבית המקרים, מספר משמעותי של חולים בעשור הרביעי לחייהם מתחילים לפתח הפרעות קצב שמקורן בעליות, יתר לחץ דם ריאתי, כאשר לבסוף הדלף מתהפך והופך להיות דלף מימין לשמאל, עם כשל של הלב הימני, כלומר אי ספיקת לב ימנית. 

## בדיקה גופנית

בבדיקה גופנית ניתן להתרשם מפעימה באזור החדר הימני במישוש. בבדיקה של קולות הלב ניתן להתרשם מפיצול רחב של קול הלב השני, S2, המבטא סגירה של מסתם אבי העורקים ומסתם עורק הריאה. בנוסף יש איוושה באמצע הסיסטולה הנגרמת לאור זרימה מוגברת דרך מסתם עורק הריאה המחבר בין החדר הימני לעורק הריאתי. איוושה נוספת קיימת לאחר הדיאסטולה, אשר נשמעת חזק ביותר לאורך המרווח הבין-צלעי הרביעי. אוושה זו מבטאת עליה בזרימה דרך המסתם התלת-פסיגי המחבר בין עליה ימנית לחדר ימין. ככל שהזמן עובר והלחץ בכלי הדם הריאתיים גדל, יש רושם להתפתחות של איוושה דיאסטולית הנגרמת מאי ספיקה של מסתם עורק הריאה. 

במצבים מתקדמים יש כיחלון כתוצאה מאי-ספיקה של הלב הימני וירידה בחמצון של הדם. 

## ממצאים בהדמיה

באקג ניתן לראות סטייה של ציר הלב ימינה וכן התרשמות לעליה בגודל חדר ימין. באקו לב ניתן לראות את הפגם עצמו שבין העליות. 

## הטיפול

הטיפול יכול להיעשות באמצעות צנתור או ניתוח. לרוב יהיו התוצאות מצוינות, גם לאחר גיל 40, בתנאי שלא התפתח יתר לחץ ריאתי משמעותי. במומים מורכבים יותר, כגון פגם הפתח הראשוני, לעיתים יש צורך בתיקון המסתם הצניפי בנוסף. אין צורך לבצע סגירה של החור אצל מטופלים עם חורים קטנים ודלף מינימלי או אצל חולים הסובלים מיתר לחץ ריאתי חמור, ללא עדות לדלף חמור משמאל לימין. 

לרוב, נדיר שמטופלים עם מומי לב כגון פגם הפתח המשני ימותו טרם הגיעם לעשור החמישי של חייהם, אולם במהלך השנים שלאחר מכן יש עליה בתסמינים המובילים לקושי יומיומי בתפקוד. טיפול תרופתי צריך לכלול טיפול בשכיחות לזיהומים בדרכי הנשימה, תרופות אנטי-אריתמיות וכן טיפול ליתר לחץ דם, אי ספיקת לב וכדומה.

## ראו גם
*פגם במחיצה הבין-חדרית

## קישורים חיצוניים

קטגוריה:מומים מולדים במערכת ההובלה
אנדראה רוסי

**אנדראה רוסי** (באיטלקית: **Andrea Rossi**; נולד ב-3 ביוני 1950) הוא ממציא הטוען כי הצליח לפתח תהליך היתוך קר יציב המייצר אנרגיה, וכי הוא משיק מוצר מסחרי המבוסס על התהליך. המוצר נקרא E-Cat.

## אודות
אנדראה רוסי, יליד במילאנו, איטליה, מחזיק בתואר בפילוסופיה משנת 1975 באוניברסיטת מילנו. התיזה שלו עסקה בין היתר בתורת היחסות של אלברט איינשטיין. משנות העשרים של חייו הקים רוסי חברות העוסקות בהפקת אנרגיה ממקורות שונים, ביניהן חברת Petroldragon שעסקה בהפקת נפט ממקורות מבוזבזים. ההתעניינות של רוסי בהיתוך קר, החלה רק בשנת 1989. בשנה זו היה הניסוי המפורסם של פונס ופליישמן.

לדבריו, בשנת 2006 הגיע רוסי לנקודה קריטית במחקרו, כאשר הצליח לאחר אלפי קונפיגורציות שונות שנוסו למצוא נוסחה יציבה, בת שחזור, המאפשרת להפיק אנרגיה מתהליך היתוך קר הנקרא LENR. רוסי יצר קשר עם פרופסור סרג'יו פוקרדי מאוניברסיטת בולוניה, פיזיקאי המתמחה בתהליכים המשלבים ניקל ומימן, ומאז אלה מפתחים מוצר מסחרי המבוסס על התהליך, האמור להפיק אנרגיה במחירים נמוכים בהרבה מתהליכים קיימים.

## קישורים חיצוניים

* בלוג בו אנדראה רוסי עונה לשאלות הגולשים
* סדרת כתבות על אנדראה רוסי
* סדרת כתבות מקיפה בעברית על אנדראה רוסי והאי-קאט

קטגוריה:ממציאים איטלקים
קטגוריה:בוגרי אוניברסיטת מילאנו
קטגוריה:איטלקים שנולדו ב-1950
ISO 639

**ISO 639** הוא תקן בינלאומי של ארגון התקינה הבינלאומי (ISO) המקצה קודים בני אותיות אחדות לשפות העולם. התקן מורכב ממספר חלקים, מהם 1, 2, 3 ו־5 אושרו עד כה. התקן המקורי אושר ב־1967.

* ISO 639-1 מקצה קודים בני שתי אותיות ומייצג 185 שפות, למשל **en** עבור אנגלית ו־**he** עבור עברית.
* ISO 639-2 מקצה קודים בני שלוש אותיות ומייצג מעל 450 שפות, למשל **eng** עבור אנגלית ו־**heb** עבור עברית
* ISO 639-3 מקצה קודים בני שלוש אותיות ומייצג מעל 7704 שפות.
* ISO 639-4 איננו רשימה, והוא כולל הנחיות לשימוש בתקן ועקרונות לקידוד השפות.
* ISO 639-5 מקצה קודים בני שלוש אותיות ומייצג 114 משפחות שפות וקבוצות שפות.

הצעה לתקן ISO 639-6, שנדחתה, נועדה לאפשר קידוד של למעלה מ-21,000 ניבים.

התקן נמצא בשימוש נרחב. שימושים בולטים של התקן:
* מיון הספרים בספריית הקונגרס.
* ציון השפה במאפיין lang בתקן HTML של ארגון W3C.
* ציון השפה של כל אחת מהמהדורות הלשוניות של ויקיפדיה (למעט מקרים חריגים אחדים של ויקיפדיות שהוקמו לפני שהתקן אומץ).
* מיון השפות באתר אתנולוג.

## קישורים חיצוניים
* 

* רשימת קודי ISO 639
* אתר אתנולוג, השואף למיין את כל שפות העולם

קטגוריה:תקני ISO
איתמר וכובע הקסמים השחור

"**איתמר וכובע הקסמים השחור**" הוא ספר ילדים מאת הסופר דויד גרוסמן ובאיורה של אורה איל, שיצא בשנת 1992. ספר זה מהווה חלק מסדרת "סיפורי איתמר", שיצאה לאור בהוצאת "עם עובד".

## עלילה
בעוד אביו של איתמר מסדר את המגירות, מתוודע איתמר לקיומו של כובע שחור וגדול שנפל מטה. על פי מה שאביו סיפר לו, הוא היה קוסם בעברו, והכובע ניתן לו על ידי אביו.

הודות ליכולתו המיוחדת של הכובע גורם איתמר לאביו לחקות בהתנהגותו קוף, זאב ותרנגול והוא נותר חסר-אונים משום שלכובע יש מגבלה: הוא מסוגל אמנם להפוך מישהו לדבר-מה אחר אולם אין ביכולתו לחזור אחורנית. אולם בסוף מציל איתמר את המצב כאשר הוא הופך את התרנגול לאביו.

קטגוריה:ספרי 1992
קטגוריה:ספרי דויד גרוסמן
קטגוריה:ספרי ילדים ונוער בעברית
קטגוריה:הוצאת עם עובד: ספרי ילדים
קטגוריה:סיפורי איתמר
מונטיאק הציצית

**מונטיאק הציצית** או **אייל מצויץ** (שם מדעי: *Elaphodus cephalophus*), הוא מין יחיד בסוגו של אייל ממשפחת המונטיאקים החי באסיה.
שמו המדעי נגזר מיוונית כדלהלן: **"**Elaphos**"** = אייל; **"**odous**"** = שן, ומתייחס לניבים העליונים הגדולים המופיעים הן בזכרים והן בנקבות. **"**Kephale**"** = ראש; **"**lophos**"** = ציץ; ומתייחס לציצית השער המזדקרת על מצחו.

## תיאור
ממוזער|ימין|180px|נקבת מונטיאק הציצית בגן חיות
מונטיאק הציצית קרוי על שם ציצת שער כהה המזדקרת על מצחו ומגיעה לאורך של 7–17 ס"מ. פרוותו בקיץ בצבע אפור-חום שוקולד כהה, ובחורף היא נוטה להשחיר. בטנו ותחתית זנבו בצבע לבן בוהק. סימוני הפנים שלו כוללים: כתמים לבנים סביב השפתיים, העיניים וקצה האוזניים; לעיתים רחוקות, יש כתמים לבנים גם לאורך השדרה. קיימים שינויים קלים בצבעים בין תת-המינים של הסוג.

לזכרים זוג קרניים (הנראות כקוצים) ומוסתרים בציצת שער. למונטיאק הציצית יש זוג ניבים קטנים המגיעים לאורך של 2.5 ס"מ. ניבים אלו גדולים יותר אצל הזכרים, אך קיימים גם אצל הנקבות.

גובה הכתפיים של מונטיאק הציצית: 70-50 ס"מ, אורך ראשו וגופו: 160-110 ס"מ, אורך זנבו: 15-7 ס"מ, ומשקלו 17–50 ק"ג.

קיימים ארבעה תת-מינים:
*מונטיאק מערב סיני (*Elaphodus cephalophus cephalophus*) - תת-המין הגדול, פרוותו חומה, והוא נפוץ בדרום מערב סין וצפון מזרח בורמה.
**Elaphodus cephalophus michianus* - בעל חוטם צר יחסית, נפוץ בדרום מזרח סין.
**Elaphodus cephalophus ichangensis* - בעל חוטם רחב יחסית ופרווה אפורה, נפוץ במרכז סין.
**Elaphodus cephalophus forciensus* - תת-מין שאינו מוסכם על ידי החוקרים.

## תפוצה ובית גידול

מונטיאק הציצית נפוץ בדרום, מזרח, ומרכז סין וכן בצפון בורמה ומזרח טיבט. בתחומי מחייתו מצוי גם האייל בעל הניבים אלקרן הגדות.

בית גידולו העיקרי הוא יערות עננים על מדרונות הרריים גבוהים בגרום 5,500-4,500 מטרים מעל פני הים. המונטיאק מעדיף מקווה מים זמין, ולעיתים רחוקות ניתן לראותו באזורים מעובדים.

## אקולוגיה והתנהגות

מונטיאק הציצית הוא בעל חיים בודד וטריטוריאלי ולעיתים רחוקות נצפה בזוגות. הוא פעיל בעיקר בשעות הדמדומים ויעדיף אזורים שבהם תהיה לו הסוואה. כאשר המונטיאק נרדף, הוא יפיק נביחת בהלה או צלילי נקישות וימלט בקפיצות מהירות; בדומה לאייל פרדי לבן-זנב, המונטיאק מניף את זנבו וחושף את חלקו הלבן לאות אזהרה. תזונתו של המונטיאק כוללת עשבים, נבטים, וצמחים אחרים. לעיתים קרובות, הוא מלקק מלח באתרי מינרלים. עונת הרבייה של המין היא בחודשי ספטמבר עד דצמבר וההמלטות מתרחשות בחודשי מאי ויולי. לאחר תקופת ההריון של 210 ימים, נולד עופר אחד ולעיתים רחוקות שניים. העופר מגיע לבגרות לאחר 18 חודשים.

## איומים ושימור
מצבו של מונטיאק הציצית מוגדר כ-"**[[קרוב לסיכון]]**" (NT) על ידי הרשימה האדומה של IUCN, בשל ציד לעורו, ואובדן בתי גידול. סקר שנערך ב-1998 הראה כי יש בטבע כ-300,000 עד 500,000 פרטים. אויביו בטבע הם בעיקר נמרים, דהולים ועופות דורסים. תוחלת חייו של מונטיאק הציצית בטבע 10–12 שנים; בשבי היא נמוכה בהרבה ומגיעה עד 7 שנים בלבד.

## קישורים חיצוניים

## הערות שוליים

קטגוריה:טקסונים שתוארו בידי הנרי מילנה-אדוארד
קטגוריה:בעלי חיים שתוארו ב-1872
קטגוריה:אייליים
קטגוריה:יונקים יחידים בסוגם
קטגוריה:מגה-פאונה של אירואסיה
קטגוריה:סין: יונקים
הפוגרום בלבוב (1918)

[ממוזער|350px|[בתי הכנסת של לבוב|בית הכנסת 'חסידים שול' בלבוב לאחר שנשרף ב]] 
ממוזער|300px|מראה הרובע היהודי בלבוב לאחר הפוגרום
**הפוגרום בלבוב** (או למברג) היה פוגרום ביהודי העיר לבוב שבאוקראינה שנעשה על ידי כוחות פולנים ועוזריהם בין 21 ל-23 בנובמבר 1918 לאחר כיבוש העיר על ידם במלחמת פולין-אוקראינה. כיום מעריכים שבין 52 ל-150 יהודים נהרגו וכ-500 נפצעו, חרדים פליטי המלחמה, ובעיקר חצרות חסידים ומנהיגיהם.

### מהלך האירועים
במהלך המלחמה פעם אחר פעם נדרשו היהודים בארצות הלוחמות לנקוט עמדה לטובת אחד הצדדים הנלחמים, ובדרך כלל שמרו אמונים לצד ששלט במקום טרם המלחמה. אך לפי עדויות מן התקופה, יהודי גליציה באופן גורף התנגדו לרוסים והיו בעד הממלכה האוסטרו הונגרית. אף שהממלכה הרוסית פורקה, עם תום המלחמה ארצות הלאום המקומיות, אוקראינה, פולין ואחרים ראו ביהודים נטע זר שיש לסלקו, בייחוד לאור נטייתם הקודמת של היהודים נגד הרוסים שנתפס כעמדה נגד העמים הסלאביים.

הפוגרום התרחש על רקע תהו ובוהו מדיני בעיר, אותה עזבו הכוחות האוקראיניים וחוסר שלטון על מחצית העיר במשך יממה. נשק חולק לתושבי העיר התומכים בפולנים וגם לפושעים ששוחררו מן הכלא ואלה השתתפו בפרעות.

תחילה, לנוכח ההרס הרב ברובע היהודי, דווח על אלפי הרוגים ופצועים רבים עוד יותר, אך מדיווחים מדויקים יותר לאחר מכן סבורים כיום שמספרים אלו היו מוגזמים. פורסמו מעשי זוועה שנערכו ביהודי המקום, כולל מעשי אונס ואכזריות איומה נגד תינוקות, נשים וזקנים.

המשורר אורי צבי גרינברג ומשפחתו היו בין אלה שנצלו בנס, והאירוע הותיר עליו רושם בל ימחה.

במהומות נהרגו גם כ-270 אוקראינים כולם כנראה תוך לחימה ואחיזה בנשק.

בעקבות הפרעות ביהודים, הוקם כוח יהודי בעיר טרנופול בפיקודו של סולומון ליינברג. ביוני 1919 הפך הכוח לגדוד המחץ היהודי בצבא האוקראיני של מערב אוקראינה.

## קישורים חיצוניים

* תיאור האירועים בלבוב ובסביבתה, וכן התגייסות לעזרת שארית יהודי לבוב, עיתון הצפירה, 5 בדצמבר 1918
* המוראים בלבוב, בעיתון הצפירה, 5 בדצמבר 1918
* מודעת מחאה בעיתונות היהודית לאחר הפוגרום מטעם הוועד המרכזי של ההסתדרות הציונית בפולין, עיתון הצפירה, 12 בדצמבר 1918

## הערות שוליים

קטגוריה:פרעות, פוגרומים ועלילות דם
קטגוריה:פרעות, פוגרומים ועלילות דם בעת החדשה
פוגרום 1918
קטגוריה:1918
קטגוריה:1918 בפולין
פוגרום 1918
קטגוריה:פולין: אנטישמיות
ליבורן

**ליבורן** (בצרפתית: **Libourne**) היא עיר בדרום צרפת, הממוקמת כ-35 ק"מ צפון-מזרחית לבורדו. העיר שוכנת על גדות נהר הדורדוניה והאיל (Isle), הנשפכים לאוקיינוס האטלנטי.

## קישורים חיצוניים

* 

* אתר התיירות של ליבורן
* 
* 

קטגוריה:אקיטן: ערים
וורטה

**וורטה** (באנגלית: **Vorta**) הוא גזע חייזרי בדיוני דמוי-אדם המופיע ביקום הבדיוני של זיכיון "מסע בין כוכבים", בעיקר בסדרת הטלוויזיה "מסע בין כוכבים: חלל עמוק תשע".

הוורטה הם משרתיהם של המייסדים של הדומיניון, להם הם סוגדים כאלים. בדרך כלל הם מבצעים תפקידים של ניהול, דיפלומטיה או משמשים כמפקדי יחידות חיילי ג'מהדאר. הנוכחות של הוורטה בדרך כלל מצביעה על אינטרס של הדומיניון, או מעורבות במצב נתון.

## פיזיולוגיה
וורטה הם דמוי-אדם בעלי עור לבן, שיער שחור ועיניים בצבע לילך. יש להם שמיעה טובה וראייה ירודה בהשוואה לבני אדם, והם חסינים מפני רוב הצורות של רעל. לוורטה יש גם טעם אסתטי וחוש טעם גרועים מאוד. הדברים היחידים שהם מסוגלים לחוש בטעמם הם פריטי מזון מאוד מסוימים מעולם הבית שלהם. על פי וואיון 6, הוורטה היו פעם מין פשוט של שוכני עצים, אשר המייסדים עיצבו מחדש מבחינה גנטית. הוורטה מאמינים שהמייסדים הם אלים, כתוצאה של ההנדסה הגנטית הזו.

הוורטה מתרבים באמצעות שיבוט. בניגוד לג'מהדאר, שהוא גזע חד-מיני (קיימים רק ג'מהדאר זכרים; אין נקבות ג'מהדאר), קיימים וורטה הן ממין זכר והן ממין נקבה. מעולם לא הובהר באופן חד-משמעי אם הוורטה מסוגלים בפועל לרבייה מינית.

אריס היא הוורטה היחידה שהפגינה יכולות טלקינזיס. לדבריה, יכולת זו קיימת בצורה מוגבלת בקרב בני-מינה. יחד עם זאת, יש להטיל ספק בדבריה, שכן במהלך כל האינטראקציה עימה - כל פעולותיה היו שקר ורמאות (ראה פרק: "*The Jem'Hadar*").

על פי הפרק "*Treachery, Faith, and the Great River*", לוורטה יש מכשיר המושתל בגופם, בבסיס הגולגולת, המשמש לצורך התאבדות. אם וורטה צריך לסיים את החיים של עצמו, הוא יכול להפעיל את המכשיר, ולמות בתוך שניות. על אף שלוורטה נאמר כי התהליך נטול כל כאב, בפועל מסתבר אחרת.

הוורטה הונדסו בכוונה להיות חסינים לרעל, עובדה שהפגינה וואיון כאשר גמע בקבוק מורעל של קנר (*Kanar*; משקה קרדאסי), אשר היה מיועד לדוקאט. וואיון מתגאה על חסינותו, באומרו: "זה עוזר כשאתה דיפלומט" (הפרק: "*Ties of Blood and Water*").

## היסטוריה
מעט מאוד ידוע על ההיסטוריה של הוורטה. על פי ואיון בפרק "*Treachery, Faith, and the Great*", בקרב הוורטה ישנה אגדה, ועל פיה - הם היו זן פרימיטיבי דמוי-קוף, עד שמייסד התרסק על פני כוכב הבית שלהם. הוורטה עזרו למייסד והצילו את חייו, ובתמורה - המייסד הבטיח כי יום אחד הם יהיו חלק חשוב באימפריה גדולה. המייסדים סייעו לוורטה להפוך לגזע מתקדם מבחינה טכנולוגית, כמו גם הינדסו אותם גנטית על מנת לשפר אצלם תכונות מסוימות.

## דמויות וורטה ידועות
פרט לוורטה אשר שמותיהם מפורטים להלן, דמות וורטה חסרת שם מופיעה לצידו של גול רבוק (בפרק "*The Dogs of War*"), וכן שני וורטה מופיעים לצידה של המִשְתָנָה נקבה כאשר היא חותמת על הסכם שלום, בתום מלחמת הפדרציה-דומיניון (בפרק: "*What You Leave Behind*").

## קישורים חיצוניים
* Vorta באתר Memory Alpha (ויקי מסע בין כוכבים)

קטגוריה:מסע בין כוכבים - גזעים
Ratchet & Clank (סדרת משחקים)

**Ratchet & Clank** (תעתיק: **ראצ'ט וקלאנק**) היא סדרת משחקי פלטפורמה תלת־ממדיים שפותחה לראשונה ב-2002 לפלייסטיישן 2 על ידי חברת Insomniac Games, וזכתה להצלחה רבה בכל העולם. כל המשחקים פורסמו על ידי Sony Computer Entertainment.

בסביבות שנת 2007, יצא המשחק Ratchet & Clank: Size Matters שפותח על ידי High Impact Games ולא על ידי Insomniac Games, ובסביבות 2008 יצא המשחק Secret Agent Clank שפותח גם על ידי High Impact Games אבל ל-Playstation Portable בלבד. לפלייסטיישן 2 הוא פותח על ידי Sanzaru Games, ויצא המשחק Playstation Move Heroes שפותח על ידי Nihilistic Software ב-2011.

בשנת 2016, הופץ הסרט "ראצ'ט וקלאנק" המבוסס על סדרת המשחקים.

## עלילה
בגלאקסיית סולאנה, בתוך מפעל בכוכב לכת קוארטו, רובוט פגום אך אינטליגנטי בורח ומתרסק בכוכב הלכת ולדין, ביתו של המכונאי ראצ'ט (יצור אנושי דמוי חתול הידוע בתור לומבאקס). אחרי שתוקן על ידו, ניתן לרובוט השם "קלאנק", השניים יוצאים למסעות ברחבי הגלאקסיה ומצילים אותם מכוחות מרושעים המאימיים עליהם.
המשחק מכיל מבחר כלי נשק וגאג'טים רחב שיעזור לשחקן לנצח את שלבי המשחק.

## משחקים בסדרה

## Ratchet & Clank Collection
משחק שיצא ב-28 באוגוסט 2012 עבור פלייסטיישן 3, ופותח על ידי Insomniac Games, וקיבל קצת עזרה מ-Idol Minds.משחק זה הוא בעצם טרילוגיית  של 3 המשחקים הראשונים שיצאו עבור פלייסטיישן 2 באיכות HD לפלייסטיישן 3: Ratchet & Clank, Ratchet & Clank: Going Commando ו-Ratchet & Clank: Up Your Arsenal. במשחק השלישי, הייתה יכולת Multiplayer אך שרתי המשחק נסגרו.
למשחק שמות שונים, באירופה קוראים לו **The Ratchet & Clank Trilogy**, וביפן קוראים לו **Ratchet & Clank: 1+2+3**.

## קישורים חיצוניים

* 

*
קטגוריה:סדרות משחקי וידאו
קטגוריה:משחקי וידאו שפותחו בארצות הברית
ולדימיר בולייביץ'

**ולדימיר בולייביץ**' (במונטנגרית: **Vladimir Boljević**; נולד ב-17 בינואר 1988 בפודגוריצה) הוא כדורגלן ממונטנגרו שמשחק בעמדת הקשר בליגת העל המונטנגרית בקבוצה איסקרה דנילובגרד.

## קריירה
### מועדונים
ב-15 בפברואר 2011 ולדימיר הצטרף למועדון קרקוביה קרקוב מהמועדון בו התחיל את הקריירה, זטה.

בקיץ  הצטרף לא.א.ק. לרנקה מקפריסין. בשנת 2018 הוא עבר לדוקסה קאטוקופיה הקפריסאית.

### בינלאומי
בולייביץ' שיחק בנבחרת מונטנגרו בכדורגל עד גיל 21 וערך את הופעת הבכורה בנבחרת הבוגרת במשחק ידידות נגד נבחרת דנמרק.

## זכיות
### זטה (כדורגל)
ליגת העל של מונטנגרו - אליפות (1): 2006/07

## קישורים חיצוניים

* פרופיל השחקן 

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:פודגוריצה: כדורגלנים
קטגוריה:כדורגלני זטה
קטגוריה:כדורגלני קרקוביה קרקוב
קטגוריה:כדורגלני א.א.ק. לרנקה
קטגוריה:כדורגלני נבחרת מונטנגרו
קטגוריה:ספורטאים זרים בפולין
קטגוריה:ספורטאים מונטנגרים בקפריסין
קטגוריה:מונטנגרים שנולדו ב-1988
וטוסי

**פר וטוסי** או **פר אנקולי** הוא גזע של בקר שמקורו באפריקה. הוא מובחן בקלות בזכות הקרניים הגדולות בראשו, אשר יכולות להגיע עד לאורך של 2.5 מטר, ומשמשות אותו למטרות הגנה. הווטוסי יובא לאמריקה שם ממשיכים בטיפוחו.

משקלה של פרה ממוצעת הוא בין 430 ל־540 קילוגרם, ושל פר . עגל הווטוסי שוקל בין 14 ל־23 קילוגרם ונשאר קטן למשך מספר חודשים.

מלך רואנדה טיפח עדר של הפרים האלה, והם מטופחים עד היום בארמון המלך, שרואנדה משמרת עד היום בבירתה הקודמת ניאנזה. הם קוראים להם "איניאמבו" (Inyambo).

## גלריה

## ראו גם

* טקסס לונגהורן - גזע בקר בעל מוטת קרניים גדולה

## קישורים חיצוניים

* אתר אגודת האנקולה וטוסי הבינלאומית
* תמונות של המין באתר פליקר

## הערות שוליים

קטגוריה:גזעי בקר
מדליות באולימפיאדת לונדון (2012)

300px|ממוזער|מדליית זהב אולימפיאדת לונדון 2012
ב**[[אולימפיאדת לונדון (2012)]]** שנערכה בלונדון בירת הממלכה המאוחדת בין ה-27 ביולי 2012 ו-12 באוגוסט 2012, השתתפו כ-10,500 ספורטאים מ-204 מדינות החברות בוועד האולימפי הבינלאומי ב-302 תחרויות ב-26 ענפי ספורט. 85 מדינות זכו במדליה אולימפית אחת לפחות, מהן 55 מדינות זכו במדליית זהב אחת לפחות. 7 מדינות זכו במדליה ראשונה במשחקים האולימפיים כשגרנדה זכתה במדליית זהב.

**[[ארצות הברית במשחקים האולימפיים|ארצות הברית]]** זכתה במספר המדליות הרב ביותר (104), במספר מדליות הזהב הרב ביותר (46) ובמספר מדליות הכסף הרב ביותר (29).
רוסיה זכתה במספר מדליות הארד הרב ביותר (32).

## מדינות שזכו לראשונה במדליה
* גרנדה - קיראני ג'יימס זכה מדליית הזהב בריצת 400 מטר
* קפריסין - פאבלוס קונטידס זכה במדליית כסף בשיט בדגם לייזר לגברים 
* גואטמלה - אריק בארונדו זכה במדליית כסף בהליכה ל-20 ק"מ
* בוטסואנה - נייג'ל אמוס זכה במדליית כסף בריצת 800 מטר 
* גבון - אנתוני אובאמה זכה במדליית כסף בטאקוונדו במשקל מעל 80 ק"ג
* מונטנגרו - נבחרת הכדוריד לנשים זכתה במדליית כסף
* בחריין - מרים יוסוף ג'מאל זכתה במדליית ארד בריצת 1500 מטר

## טבלת המדליות
מעודכן ל-2 במאי 2017
* הטבלה התעכנה ותתעדכן בגלל שמדליות רבות מאוד (36) נשללו בשל אימרוץ של ספורטאים
;מקרא

## רשימת השינויים במדליות לפי מדינה

## קישורים חיצוניים

קטגוריה:אולימפיאדת לונדון (2012)
2012
יצחק חילו

**יצחק בן יוסף חילו** היה יהודי ספרדי ונוסע לארץ ישראל מהמאה ה-14. עלה לארץ ישראל בשנת 1333 (שנת ה'צ"ג). מכתב בן שלושה עמודים בעברית לאביו ולקרוביו בספרד נשתמר בספרייה הלאומית של צרפת וכתב היד המקורי אבד.

בשיכון דן בתל אביב נקרא רחוב על שמו.

## שבילי דירושלים
בשנת 1847 פרסם אליקים כרמולי בספרו "Itinéraires de la Terre Sainte" תרגום לצרפתית של איגרת בשם "שבילי דירושלים" שמיוחסת לחילו. מאוחר יותר תורגם החיבור לעברית על ידי ישראל זאב הורוביץ, ופורסם במאסף "ירושלים" של אברהם משה לונץ. החיבור נכתב בצורה של מכתב המופנה לאביו ולקרוביו של המחבר, ובו הוא מתאר את חיי היהודים ומשלח ידם בירושלים ובערים בקצה כל שבעת השבילים היוצאים מירושלים ומתפרסים בכל רחבי ארץ ישראל.

חוקרים שונים טענו כי אגרת כזאת אכן הייתה קיימת בספרייה בפריז, אך התוכן שפרסם כרמולי הוא מזויף. בתוך הדברים יש לכאורה חומר בעל-חשיבות לתולדות הקבלה. חוקר הקבלה גרשם שלום ראה בו זיוף. פרופסור מיכאל ארליך מהמחלקה ללימודי מזרח התיכון באוניברסיטת בר-אילן, סבר שרוב החיבור הוא מקורי וחובר על ידי נוסע בן המאה ה-14, ורק מיעוטו הוא תוספות מזויפות של כרמולי. בעקבות מחקרו של ארליך, חוקרים בני ימינו נוטים לקבל כאותנטי את רוב הספר ובעיקר את החלק הגאוגרפי שבו.

הספר נכלל גם בקובץ של יהודה דוד אייזנשטיין "אוצר מסעות", אשר ראה אור בשנת 1927.

## קישורים חיצוניים
* י.ז. הורביץ (מתרגם), שבילי דירושלים לרבי יצחק חילו, מתוך המאסף "ירושלים" כרך יג, ירושלים תרע"ט, באתר HebrewBooks
* יהודה דוד אייזנשטיין, **[http://wpd.ugr.es/~proyecto_viajeros/recursos/textos/judios/jewish_travelers.pdf אוצר מסעות]**, שבילי דירושלים לר' יצחק חילו מעיר לריסא בארגון, עמ' 71–79.
* גרשם שלום, ס' שבילי דירושלם המיוחס לר' יצחק חילו - מזויף, **[[ציון (כתב עת)|ציון]]** ו', תרצ"ד, עמ' לט–נג 

## הערות שוליים

קטגוריה:יהודים ויהדות בימי הביניים
קטגוריה:ארץ ישראל: נוסעים יהודים
קטגוריה:יהודי ספרד במאה ה-14
קטגוריה:אנשי עליות קדומות לארץ ישראל
קטגוריה:מגלי ארצות ספרדים
קטגוריה:מגלי ארצות יהודים
קטגוריה:עולים לארץ ישראל במאה ה-14
קטגוריה:ספרות יהודית על מקומות קדושים
טרנטולה ורודת בהונות

**טרנטולה ורודת בהונות** (שם מדעי: *Avicularia avicularia*), היא מין של טרנטולה שוכנת עצים הנפוצה בדרום אמריקה, קוסטה ריקה וברזיל ובדרום הקריביים. מראה היפה ומזגה הנוח הופכים אותה לפופולרית בקרב המגדלים.

## תיאור
ורודת הבהונות הבוגרת מתאפיינת בגוף שחור בעל ברק ורדרד הנובע משערות ורודות הפזורות בפרווה השחורה המכסה את גופה. קצות רגליה של הטרנטולה הבוגרת ורודות לגמרי, ומכאן שמה. צבעיו של הפרט הצעיר הפוכים. גופו ורוד, וקצות רגליו שחורות. מוטת רגליה של ורודת הבהונות הבוגרת הוא 13-11 ס"מ. בשל היותה טרנטולה שוכנת עצים, בטנה קטנה יחסית לאלו של הטרנטולות היבשתיות.

## התנהגות
ורודת הבהונות נחשבת למין רגוע יחסית, והיא אינה נוטה לנשוך בני אדם גם כאשר מחזיקים אותה ביד. כשהיא חשה מאוימת היא נוטה לקפוץ או לרוץ במהירות, אך כמו טרנטולות אחרות מהעולם החדש, גם מין זה יבעט מבטנו שערות צורבות כאמצעי הגנה. שערות אלו יוצרות גירוי בעור וברקמות ריריות. טרנטולה זו נוקטת גם לעיתים בשיטת הגנה ייחודית לסוג הAvicularia, בכך כשהיא חשה מאוימת היא משגרת סילון מדויק של הפרשות למרחק של חצי מטר עד מטר. בניגוד למיני טרנטולה אחרים, מין זה נחשב חברתי וניתן לשמור מספר פרטים באותו הכלוב תוך חשש מינימלי, אם כי קיים, לקניבליזם.

## מחזור חיים
ורודת הבהונות תגיע לשיא גודלה בתוך כשנה וחצי. תוחלת חייה של ורודת בהונות נקבה היא כ-10 שנים, ושל הזכר שנתיים עד ארבע שנים. ברוב המקרים לא יתקפו הנקבות ממין זה את הזכר במהלך ההזדווגות, אם כי הסיכון קיים.

## סביבת מחיה ואקולוגיה
ממוזער|טרנטולה ורודת בהונות על עץ
ורודת הבהונות חיה באזורים טרופיים ברחבי דרום אמריקה. בדומה לשאר הטרנטולות מסוג Avicularia, ורודת הבהונות היא שוכנת עצים ומבלה את מרבית חייה על עצים וצמחים אחרים, שם היא אורבת לטרפה. בשבי יש לדאוג לשכנה בכלי גבוה ובו צמחים שיאפשרו לה לטפס לגובה, ומקומות מסתור מתאימים.

## תזונה
בטבע אורבת ורודת הבהונות לטרפה ברום הצמחייה. טרפה מורכב בעיקר מפרוקי-רגליים, אך לעיתים תצוד הטרנטולה גם לטאה או חולייתן קטן אחר. בשבי נוהגים להאכיל את ורודת הבהונות בצרצרים, זבובים (בעיקר לצעירים), תולעים מסוגים שונים ותיקנים.

## קישורים חיצוניים

קטגוריה:טקסונים שתוארו בידי קארולוס לינאוס
קטגוריה:פרווניתיים
קטגוריה:ברזיל: עכבישים
קטגוריה:אמריקה המרכזית: עכבישים
קטגוריה:פרוקי-רגליים ביער האמזונאס
קטגוריה:בעלי חיים שתוארו ב-1758
Secret Agent Clank

**Secret Agent Clank** (בתרגום חופשי לעברית: **הסוכן הסודי קלאנק**) הוא משחק פלטפורמה שפותח על ידי החברות High Impact Games ו Sanzaru Games עבור קונסולות המשחק PlayStation Portable ו-Playstation 2, ופורסם על ידי חברת Sony Computer Entertainment.

זהו המשחק השביעי בסדרת משחקי Ratchet & Clank. המשחק מבוסס על המשחק השלישי Ratchet & Clank: Up Your Arsenal כשקלאנק הוזכר כסוכן חשאי.

ביפן נקרא המשחק **Clank & Ratchet: Mission Ignition**.

## עלילת המשחק
ראצ'ט מואשם בגין פשע שלא ביצע ונשלח למעצר. כעת על קלאנק להוכיח שראצ'ט חף מפשע, ובשביל לעשות זאת, הוא צריך להפוך לסוכן חשאי.

## דמויות

## קישורים חיצוניים
* 

קטגוריה:משחקי וידאו משנת 2008
קטגוריה:משחקי פלטפורמות ממוחשבים
קטגוריה:משחקי פלייסטיישן 2
קטגוריה:Ratchet & Clank
ונוס מלוסל

**ונוס מלוסל** (**Laussel**) הוא השם שניתן לתבליט פרהיסטורי מסוג צלמיות ונוס שהתגלה בשנת 1911 במערת לוסל שבדרום מערב צרפת. התבליט מתאר דמות של אישה שופעת הנושאת בידה מעין קרן. גודלו של התבליט הוא כמטר וחצי ונמצאו עליו שאריות צבע אוכרה.

התבליט משויך לתרבות הגראווטית (Gravettian), של התקופה הפלאוליתית העליונה, כ-25,000 שנה לפני זמננו.

התבליט התגלה על ידי רופא פסיכיאטר בשם לפלן (Jean-Gaston Lalanne), במערת גיר באזור דורדון שבדרום מערב צרפת.

התבליט מוצג לציבור במוזאון להיסטוריה בבורדו שבצרפת (Musée d'Aquitaine). 

## ראו גם
* ונוס ממורבני

## קישורים חיצוניים

קטגוריה:צלמיות ונוס
קטגוריה:1911 בצרפת
דורי אסף

**דורי אסף** (נולד ב-8 ביולי 1987) הוא כדורסלן ישראלי המשחק בעמדת הרכז בקבוצת הפועל נס ציונה איתי מליגה א' מרכז. גובהו 1.78 מטרים.

## משפחה
אסף נולד בפרוור הנדון ליד לונדון. בגיל שנתיים עלה לישראל. הוא בוגר מחלקת הנוער של בני הרצליה. העפיל עם קבוצת הכדורסל של "תיכון היובל" לליגת העל לתיכונים. ובעונה שלאחר מכן קלע 46 נקודות במשחק אחד מול קבוצת "הגימנסיה הריאלית".

## קריירת בוגרים
דורי אסף החל לשחק בעונת  בבוגרים של קבוצת בני השרון, אך לא קיבל מספיק דקות משחק.

בעונה שלאחר מכן ירד לליגה הלאומית ושיחק עונה אחת מוצלחת במדי אליצור רמלה.

בעונת  שיחק אסף בקבוצת הפועל יקנעם/מגידו, בה סבל בחלק מהעונה מפציעה.

בעונת  שיחק בקבוצת מכבי אשדוד עם המאמן רמי הדר, נתן עונה מצוינת וסיים במקום השני בתום העונה הסדירה. ונעצר רק ברבע גמר הפלייאוף.

בעונת  חזר לקבוצת האם בני השרון ושיחק בחלק גדול של העונה כרכז ראשון. בסיום העונה זו, זכה בתואר תגלית העונה. לקראת סיום העונה, החל לסבול מפציעה בגב. פציעה שגרמה לו לעצירת ההתקדמות בקריירה. בעונה שלאחר מכן בילה זמן רב על ספסל הקבוצה, כחלק מתהליך של חזרה מהפציעה.

בעונת  שיחק בקבוצת עירוני נס ציונה מהליגה הלאומית. איתה הגיע עד לחצי גמר הפלייאוף. בתחילת עונת 2012/13 חתם בקבוצת עירוני רמת גן.

לקראת עונת 2013/2014 חתם בשורות מכבי הוד השרון מהליגה הלאומית.

## נבחרת ישראל
בשנת 2005 שיחק בנבחרת הנוער. בשנת 2007 שיחק בנבחרת העתודה. ובשנת 2009 שיחק בנבחרת האולימפית.

## קישורים חיצוניים

## הערות שוליים

קטגוריה:כדורסלנים ישראלים
קטגוריה:כדורסלני הפועל כפר קאסם
קטגוריה:כדורסלני מכבי אשדוד
קטגוריה:כדורסלני בני השרון
קטגוריה:כדורסלני מכבי עירוני רמת גן
קטגוריה:כדורסלני עירוני נס ציונה
קטגוריה:כדורסלני הפועל מגידו
קטגוריה:בוגרי תיכון היובל (הרצליה)
קטגוריה:ישראלים ילידי אנגליה
קטגוריה:עולים בשנות ה-1980
קטגוריה:ישראלים שנולדו ב-1987
עמק פרי

**עֵמֶק פּרי** (1 בנובמבר 1932 – 19 ביוני 2001) היה שדרן וקריין בקול ישראל, ולאחר מכן שדרן, מפיק ובמאי בטלוויזיה הישראלית. נחשב לאבי סגנון ההגשה האישית בקריינות הרדיו בישראל.

## ביוגרפיה
עמק פרי נולד בשנת 1932 בפולין, ובגיל שנתיים עלה עם הוריו לארץ ישראל והם התיישבו בחיפה. בשנות ה-50 החל את לימודיו באוניברסיטה העברית בירושלים. בשנת 1956, במקביל ללימודיו האקדמיים, החל לעבוד בקול ישראל. במשך כמה שנים שימש עורך וכתב חדשות. בשנת 1961 יזם מנהל קול ישראל חנוך גבתון הגשת ארבע מהדורות חדשות יומיות בסגנון אישי על ידי עורכי החדשות עצמם. בשנת 1963 צומצמו ארבע המהדורות לשתיים, ואותן ערך והגיש במשך תקופה ארוכה עמק פרי. שתי מהדורות החדשות היו בשעות קבועות - בעשר בבוקר ובשש בערב. המהדורה הוגשה בסגנון אישי וקליל, בניגוד לסגנון הרשמי של קריינים אחרים ובראשם משה חובב. בסוף כל מהדורה נהג להוסיף סיפור אנושי משולי אירועי היום. לימים סיפר כי רבים מסיפוריו לא אירעו במציאות והוא בדה אותם מלבו.

בספר "פרידה משרוליק" מנתח הסוציולוג פרופ' עוז אלמוג את השפעתו של פרי על סגנון ההגשה בקול ישראל:

בספר "איפה היינו ומה עשינו", העוסק בנוסטלגיה של מדינת ישראל משנות ה-50 וה-60, נכתב בערך **עמק פרי**:

באפריל 1968, בעקבות מגבלות שונות שהטילו עליו הממונים ושמנעו ממנו להמשיך בסגנונו האישי, החליט להפסיק לשדר את מהדורות החדשות ה"אישיות". במשך תקופה המשיך כעורך חדשות, אשר הוקראו על ידי קריינים אחרים בסגנון רשמי. בסוף אותה שנה היה אמור לעבור לטלוויזיה הישראלית, אך לבסוף החל את עבודתו בטלוויזיה ב-1970. במשך תקופה הגיש מהדורת חדשות יומית קצרה, ולאחר מכן עבר לעסוק בהפקה ובבימוי סרטים דוקומנטריים בטלוויזיה ובנוסף ביים בשנת 1984 את הדרמה הטלוויזיונית "מתבן במנהטן" על פי "שונאים – סיפור אהבה" של יצחק בשביס-זינגר.

בשנת 1985 היגר ללוס אנג'לס. בתקופת מגוריו בלוס אנג'לס פרסם מספר ספרים, בהם שיבץ רבים מן הסיפורים שסיפר למאזיניו במהדורות החדשות בקול ישראל. כמו כן פרסם את הספר "הוליבוד הוליבוד", הכולל ראיונות אישיים עם צמרת תעשיית הקולנוע של הוליווד.

פרי נפטר בלוס אנג'לס בשנת 2001.

## חיים אישיים
באמצע שנות ה-50 נישא למיכאלה, ונולדה בתם רותי. לימים נישאה בתו בארצות הברית, ונולדו לה בן ובת.

בסוף שנות ה-60 נישא לנערת הזוהר והדוגמנית שרונה מרש (Marash), כלת תחרות "נסיכת הנעורים הבינלאומית" (International Teen Princess) לשנת 1969, שהייתה אז תלמידת תיכון בת 18. כעבור זמן קצר נפרדו.

## ספריו
* **שקרים לבנים**, תל אביב: הקיבוץ המאוחד ('אות הזמן': סיפורת), 1995
* **הוליווד הוליווד**, תל אביב: ידיעות אחרונות, 1997
* **רגליים-משוגעות’ המופלאה: וסיפורי אהבה אחרים: רומן**, תל אביב: י. גולן, תשנ"ח 1998

## קישורים חיצוניים
* 
* 
* 
* 
* 
* קולות של יובל מחווה לקרייני החדשות (אתרו של צבי גיל מנהל הטלוויזיה ברשות השידור לשעבר)
* קולו של עמק פרי בחדשות 'הגל הקל' מ-1962, על ביקורו של הנשיא בן-צבי בקונגו על שביתת 'מלטשת היהלומים' וסיפור מצחיק אך עגום על שדרן רדיו (יוטיוב)

* Paid Notice: Deaths PERRY, EMEK, *[[The New York Times]]*, June 21, 2001


## הערות שוליים

קטגוריה:קרייני חדשות ישראלים
קטגוריה:מפיקי טלוויזיה ישראלים
קטגוריה:במאי טלוויזיה ישראלים
קטגוריה:מנחי טלוויזיה ישראלים
קטגוריה:סופרים ישראלים
קטגוריה:סגל קול ישראל
קטגוריה:ישראלים ילידי פולין
קטגוריה:אנשי העלייה החמישית
קטגוריה:מהגרים מישראל לארצות הברית
קטגוריה:בוגרי האוניברסיטה העברית בירושלים
קטגוריה:ישראלים שנפטרו ב-2001
מפלגת הפיראטים של גרמניה

שמאל|ממוזער|250px|חברי מועצת הנבחרים של מפלגת הפיראטים הגרמנית
**מפלגת הפיראטים של גרמניה** (בגרמנית: **Piratenpartei Deutschland**) היא מפלגה גרמנית הדוגלת במדיניות מתירנית כלפי שיתוף קבצים, בביטול זכויות יוצרים ופטנטים, ובהגברת השקיפות השלטונית, חופש המידע והגנת הפרטיות. המפלגה אינה רואה את עצמה חלק מהקשת הפוליטית המסורתית של ימין ושמאל.
## היסטוריה
המפלגה נוסדה ב-10 בספטמבר 2006 והיא חברה בארגון הגג הבינלאומי של מפלגות הפיראטים, האינטרנציונל של מפלגות הפיראטים.

ב-27 בספטמבר 2009, בבחירות הפדרליות המפלגה קיבלה 2.0% (845,904 קולות), אך לא עברה את אחוז החסימה. עם זאת, זו עדיין הייתה התוצאה הטובה ביותר בקרב מפלגות שלא עברו את אחוז החסימה - 5%. בקרב מצביעים גברים צעירים, המפלגה קיבלה 13%.

בבחירות לפרלמנט של ברלין שהתקיימו בספטמבר 2011 זכתה מפלגת הפיראטים ב-8.9% מהקולות. זו הייתה הפעם השנייה אי פעם שמפלגת פיראטים זוכה במושבים בפרלמנט כלשהו בעולם, אחרי מפלגת הפיראטים של שוודיה שנכנסה ל ב-2009.

במהלך 2012 זכתה מפלגת הפיראטים לייצוג בפרלמנטים של שלוש מדינות נוספות בגרמניה (נורדריין-וסטפאליה, חבל הסאר ושלזוויג-הולשטיין).

לאחר שבבחירות 2013 לא הצליחה לזכות במושבים לפרלמנט הגרמני, הבונדסטאג, זכתה המפלגה ל-424,510 בבחירות האירופיות בשנת 2014, שהבטיחו לה נציג אחד בפרלמנט האירופי, מתוך 96 נציגי גרמניה. המפלגה החליטה להצטרף לקבוצה של הברית החופשית של הירוקים האירופאים בפרלמנט.

בבחירות לפרלמנט של ברלין שהתקיימו בספטמבר 2016 זכתה מפלגת הפיראטים ב-1.2% מהקולות ולא נכנסה לפרלמנט.

## מנהיגי המפלגה
* ספטמבר 2006 - מאי 2007: כריסטוף לנג
* מאי 2007 - מאי 2008: יינס סייפנבוש
* מאי 2008 - יולי 2009: דירק הילברכט
* יולי 2009 - מאי 2011: יינס סייפנבוש
* מאי 2011 - אפריל 2012: סבסטיאן נרז
* אפריל 2012 - ספטמבר 2013 : ברנד שלומר
* 2013 - : סטפן קרנר

## ראו גם
* האינטרנציונל של מפלגות הפיראטים

## קישורים חיצוניים

* 

* 
* 

## הערות שוליים

פיראטים
גרמניה
קטגוריה:מפלגות שהוקמו ב-2006

__noTOC__